

**H O T Ă R Â R E**

**privind desemnarea unor consilieri județeni în vederea semnării hotărârilor adoptate de Consiliul Județean Cluj, pe durata mandatului 2024 - 2028, în situația refuzului semnării acestora de către** Preşedintele Consiliului Județean Cluj sau, după caz, înlocuitorul de drept al acestuia

Consiliul Judeţean Cluj întrunit în şedinţa ordinară;

Având în vedere Proiectul de hotărâre înregistrat cu nr. 245 din 18.11.2024 privind desemnarea unor consilieri județeni în vederea semnării hotărârilor adoptate de Consiliul Județean Cluj, pe durata mandatului 2024 - 2028, în situația refuzului semnării acestora de către Preşedintele Consiliului Județean Cluj sau, după caz, înlocuitorul de drept al acestuia, proiect propus de Preşedintele Consiliului Judeţean Cluj, domnul Alin Tișe, care este însoţit de Referatul de aprobare cu nr. 46247/12.11.2024; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 46254/12.11.2024 şi de Avizul cu nr. 46247 21.11.2024 adoptat de Comisia de specialitate nr. 1, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de prevederile:

* art. 2, ale art. 58 alin. (1) și (3) și ale art. 64 - 65 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* Ordinului Prefectului Judeţului Cluj nr. 630/2024 privind constatarea ca legal constituit a Consiliului Județean Cluj;

În conformitate cu prevederile:

* art. 182 alin. (4) coroborate cu ale art. 140 alin. (2) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 201 alin. (7) și (8) din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În temeiul competențelor stabilite prin art. 182 alin. (1) şi art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**h o t ă r ă ş t e:**

**Art. 1**. **(1)** Se desemnează următorii consilieri județeni în vederea semnării hotărârilor adoptate de Consiliul Județean Cluj, pe durata mandatului 2024 - 2028, în situația în care Preşedintele Consiliului Județean Cluj sau, după caz, înlocuitorul de drept al acestuia, refuză să le semneze, după cum urmează:

1. doamna Marinela Marc – desemnat de grupul de consilieri județeni ai Partidului Național Liberal;
2. domnule Valentin Claudiu Cuibus – desemnat de grupul de consilieri județeni ai Partidului Social Democrat;
3. domnule Antal Géza – desemnat de grupul de consilieri județeni ai Uniunii Democrate a Maghiarilor din România;
4. domnul Ionuț Florea – desemnat de grupul de consilieri județeni ai Alianței Dreapta Unită USR – PMP - Forța Dreptei;
5. domnul Eugen-Cristian Șipoș – desemnat de grupul de consilieri județeni ai Alianței pentru Unirea Românilor.

**(2)** În cazurile în care Preşedintele Consiliului județean sau, după caz, înlocuitorul de drept al acestuia, refuză, în scris, să semneze hotărârile adoptate într-o ședință a Consiliului Județean Cluj a cărei lucrări au fost conduse de acesta, hotărârile în cauză vor fi semnate, la solicitarea motivată a secretarului general al județului, de către cel puțin 2 dintre consilierii județeni desemnați conform alineatului (1), cu condiția ca aceștia să fi participat la ședința în cauză.

**Art. 2.** Cu punerea în aplicare a prevederilor prezentei hotărâri se încredinţează consilierii judeţeni nominalizați conform art. 1.

**Art. 3.** La data comunicării prezentei hotărârii, se abrogă Hotărârea Consiliului Județean Cluj nr. 187/2020 privind desemnarea unor consilieri județeni în vederea semnării hotărârilor Consiliului Județean Cluj în situația refuzului semnării acestora.

**Art. 4.** Prezenta hotărâre se comunică secretarului general al județului; Direcției Administrație și Relații Publice-Serviciul Administrație Publică, ATOP; persoanelor nominalizate la articolul 1, precum şi Prefectului Judeţului Cluj, şi se aduce la cunoştinţă publică prin afișare la sediul Consiliului Județean Cluj şi pe pagina de internet „www.cjcluj.ro".

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 235 din 28 noiembrie 2024**

*Prezenta hotărâre a fost adoptată cu 30 de voturi “pentru”,* *iar 7 membri ai Consiliului județean nu au votat, fiind astfel respectate prevederile legale privind majoritatea de voturi necesară.*